98/535/EY: Komission päätös, tehty 3 päivänä syyskuuta 1998, lentopuhelujärjestelmää (TFTS)koskevista yhteisistä teknisistä määräyksistä (tiedoksiannettu numerolla K(1998) 2378) (ETA:n kannalta merkityksellinen teksti)



Virallinen lehti nro L 251 , 11/09/1998 s. 0036 - 0038



KOMISSION PÄÄTÖS, tehty 3 päivänä syyskuuta 1998, lentopuhelujärjestelmää (TFTS) koskevista yhteisistä teknisistä määräyksistä (tiedoksiannettu numerolla K(1998) 2378) (ETA:n kannalta merkityksellinen teksti) (98/535/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon telepäätelaitteista ja satelliittimaa-asemalaitteista ja niiden vaatimustenmukaisuuden vastavuoroisesta tunnustamisesta 12 päivänä helmikuuta 1998 annetun Euroopan parlamentin ja neuvoston direktiivin 98/13/EY (1) ja erityisesti sen 7 artiklan 2 kohdan toisen luetelmakohdan, sekä katsoo, että komissio on toteuttanut toimenpiteen sellaisten telepäätelaitetyyppien yksilöimiseksi, joita varten tarvitaan yhteiset tekniset määräykset, sekä määritellyt kyseisten määräysten soveltamisalan 7 artiklan 2 kohdan ensimmäisen luetelmakohdan mukaisesti, olisi vahvistettava vastaavat yhdenmukaistetut standardit tai niiden osat, jotka vastaavat yhteisiksi teknisiksi määräyksiksi muutettavia olennaisia vaatimuksia, valmistajien jatkuvan markkinoille pääsyn varmistamiseksi on sallittava siirtymäjärjestelyjä, jotka koskevat kansallisten tyyppihyväksyntäsääntöjen mukaisesti hyväksyttyjä laitteita, ehdotus on toimitettu ACTE-komitealle 29 artiklan 2 kohdan mukaisesti, ja tässä päätöksessä vahvistetut yhteiset tekniset määräykset ovat ACTE-komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tätä päätöstä sovelletaan päätelaitteisiin, jotka on tarkoitus liittää yleiseen televerkkoon ja jotka kuuluvat tämän päätöksen 2 artiklan 1 kohdassa määritellyn yhdenmukaistetun standardin soveltamisalaan. 2. Tässä päätöksessä vahvistetaan yhteiset tekniset määräykset sellaisten päätelaitteiden teknisistä ominaisuuksista, sähköteknisistä ja mekaanisista rajapintavaatimuksista sekä liitännänvalvontaprotokollasta, joita voidaan käyttää ja jotka valmistaja tai sen edustaja on tarkoittanut käytettäväksi lentopuhelujärjestelmässä (TFTS) 2 artikla 1. Yhteiset tekniset määräykset sisältävät yhdenmukaistetun standardin, jonka toimivaltainen standardointielin on valmistellut ja joka vastaa soveltuvin osin direktiivin 98/13/EY 5 artiklassa tarkoitettuja olennaisia vaatimuksia. Viittaus standardiin on liitteessä. 2. Tämän päätöksen soveltamisalaan kuuluvien päätelaitteiden on oltava 1 kohdassa tarkoitettujen yhteisten teknisten määräysten mukaisia ja täytettävä direktiivin 98/13/EY 5 artiklan a ja b alakohdassa tarkoitetut olennaiset vaatimukset ja muiden sovellettavien direktiivien, erityisesti neuvoston direktiivien 73/23/ETY (2) ja 89/336/ETY (3) vaatimukset. 3 artikla Direktiivin 98/13/EY 10 artiklassa tarkoitettujen menettelyjen suorittamiseen nimettyjen ilmoitettujen laitosten on tämän päätöksen 1 artiklan 1 kohdassa tarkoitettujen päätelaitteiden osalta käytettävä tämän päätöksen liitteessä tarkoitettua yhdenmukaistettua standardia tai varmistettava sen käyttö tämän päätöksen tultua voimaan. 4 artikla 1. Kansalliset tyyppihyväksyntäsäännöt, jotka koskevat tämän päätöksen liitteessä tarkoitetun yhdenmukaistetun standardin soveltamisalaan kuuluvia laitteita, eivät enää ole sovellettavissa kolmen kuukauden kuluttua tämän päätöksen voimaantulosta. 2. Kyseisten kansallisten tyyppihyväksyntäsääntöjen mukaisesti hyväksyttyjä päätelaitteita saa edelleen saattaa kansallisille markkinoille ja ottaa käyttöön. 5 artikla Tämä päätös on osoitettu kaikille jäsenvaltioille. Tehty Brysselissä 3 päivänä syyskuuta 1998. Komission puolesta Martin BANGEMANN Komission jäsen (1) EYVL L 74, 12.3.1998, s. 1 (2) EYVL L 77, 26.3.1973, s. 29 (3) EYVL L 139, 23.5.1989, s. 19 LIITE Viittaus sovellettavaan yhdenmukaistettuun standardiin Tämän päätöksen 2 artiklassa tarkoitettu yhdenmukaistettu standardi on: Electromagnetic compatibility and Radio spectrum Matters (ERM); Terrestrial Flight Telecommunications System (TFTS); Technical requirements for TFTS (Sähkömagneettiseen yhteensopivuuteen ja radiotaajuuksiin liittyvät kysymykset (ERM); lentopuhelujärjestelmä (TFTS); TFTS:lle asetetut tekniset vaatimukset) ETSI Euroopan telealan standardointilaitos (ETSI) ETSIn sihteeristö TBR 23: maaliskuu 1998 (lukuun ottamatta alkusanoja) Lisätietoja Euroopan telealan standardointilaitos on neuvoston direktiivin 83/189/ETY (1) mukaisesti tunnustettu. Edellä mainittu yhdenmukaistettu standardi on laadittu valtuuden mukaan, joka on myönnetty direktiivissä 83/189/ETY säädettyjen asianmukaisten menettelyjen mukaisesti. Mainitun yhdenmukaistetun standardin saa kokonaisuudessaan osoitteesta: European Telecommunications Standards Institute 650 route des Lucioles F-06921 Sophia Antipolis Cedex Euroopan komissio PO XIII/A/2 - (BU 31, 1/7) Rue de la Loi/Wetstraat 200 B-1049 Bruxelles/Brussel tai muilta organisaatioilta, jotka ovat velvollisia pitämään ETSIn standardeja saatavilla. Luettelo kyseisistä organisaatioista on Internet-osoitteessa www.ispo.cec.be. (1) EYVL L 109, 26.4.1983, s. 8